αρχοντος φιλονικου μηνος θεοξενιου βουλευοντων πατρωνος δαμωνος ευκλειδα στρατωνος απεδοτο φιλαγρος αρχυτα τωι απολλωνι τωι πυθιωι σωμα γυναικειον αι ονομα διοκλεα το γενος οικογενες τιμας αργυριου μναν τριων και ταν τιμαν απεχει πασαν. βεβαιωτηρ κατα τους [νομους] τας πολιος βαβυλος παραμεινατω δε διοκλεια [παρ]α κλεοπατραι τηι ματρι φιλαγρου ποιουσα [το ε]πιτασσομενον παν το δυνατον εξουσιαν δε εχετω επιτιμεουσα και διδεουσα τροπωι ωι κα θεληι πλαν μη πωλεουσα. επει κα τι παθοι κλεοπατρα ελευθερα εστω διοκλεα και υπαγετω παι κα θεληι. ει δε τις εφαπτοιτο διοκλεας επι καταδουλισμωι κυριος εστω ο παρατυχων συλεων ως ελευθεραν ουσαν αζαμι[ος] ων και ανυποδικος πασας δικας και ζαμιας και ο βεβαιωτηρ βεβαιουτω. ει δε τι γενοιτο εγ διοκλεας τεκνον εν τωι τας παραμονας χρονωι ει κα μεν θεληι αποπνειξαι διοκλεα εξουσιαν εχετω ει δε θελοι τρεφειν εστω το τρεφομενον ελευθερον ει κα μη αυτο θεληι πωλησαι δε το γενηθεν μη εχετω εξουσιαν διοκλεα μηδε αλλος μηθεις. μαρτυροι ο ιερευς του απολλωνος εμμενιδας ευαγγελος λαιαδας δαμων καλλιας.
Phokis — Delphi — 100-50 BC
 100-50 BC